Den Vest-Sjællandske Avis, 1817-08-23
Nyeste Post-Efterretninger. Det Rygte er nyeligen meddeelt, at betænkelige Rustninger foretages i Tyrkiet; en Begivenhed er nu indtruffet, som synes ikke at ville giøre dem overflødige; da Tyrkerne have i forrige Maaned ladet den bekiendte Chef for Servierne, Czerny Georg overfalde og paagribe tilligemed en Græker, som var i hans Selskab, i Nærheden af Belgrad; hvorpaa endnu samme Dag deres Hoveder bleve hugne af og bragte til denne Bye, der blev Huden trukket af Hovederne og udfyldt med Straae, hvorpaa de bleve afsendte den 27de Juli med en Tartar til Constantinopel. Man er nu begierlig efter at erfare, hvilket Jndtryk denne Tildragelse vil giøre paa det russiske Hof, da Czerny Georg altid havde nydt en udmærket Beskyttelse af dette og der desuden ved den sidste Fredstractat var udvirket ham med de øvrige Servier en fuldkommen Pardon. Rusland er desuden beskiæftiget med politiske Missioner ved de Mahomedanske Hoffer og den russiske Ambassadeur er paa Reisen til den persiske Konges Hof i Teheran med et glimrende Følge af 45 Officerer, mangfoldige Betientere, en herlig Truppe af Musici o. s. v.; den 23de November 1816 var han endnu i Georgien; Rygtet har allerede udbredet meget om det vigtige Formaal for hans Sendelse. Naar man nu føier hertil at Barbaresserne begynde at kapre paa de russiske Skibe, saa kan man ikke nægte, at Ruslands spolitiske Forhold mod Orienten og den Mahomedanske Verden vil give Anledning til megen Virksomhed. - Ligesom Ruslands Politik er henvendt mod Østen og Syden, saaledes er Spaniens og derved det hele vestlige Europas i fuld Beskiæftigelse med hvad der foregaaer paa Jordens vestlige Halvkugle; hvor Krigen bliver stedse vildere og mærkværdigere og nærmer sig mere til sin Afgiørelse. Kongen af Spanien skal nu, ifølge et Brev fra Paris, have grebet til et overordentligt Middel for at forsikkre sine Tropper Seieren, da han skal have udnævnt Jesuiter-Ordenens Stifter, Jgnatius de Loyola, som døde 1556 og er een af den katholske Kirkes største Helgene, til General-Capitain, og Storkors af Carl den 3dies Orden. Denne Efterretning synes lidt utroelig; i det mindste paa tvivles det stærkt, at den nye Chef vil commandere i Person. Men til Forsikkring forudnævnelsens Rigtighed anføres, at det er en gammel Skik i Spanien at udnævne Helgene til Armeernes Skytspatroner og at Kong Carl den 3die udnævnte fordum den hellige Anton af Padua til General-Anfører for sin Expedition mod Algier, men som ogsaa blev høitideligen afsat, da Expeditionen mislykkedes. Det er imidlertid ubekiendt, om det er paa den nye Anførers Ordre at to Batailloner Gardere have faaet befaling til at bryde og fra Madrid til Sal aman ca og gammel Castilien; man taler alleslags om Aarsagen dertil, uden at vide den; men alle Efterretninger fra Spanien bekræfte, at Røverbanderne uafladeligen forstyrre den indvortes Rolighed i dette Rige. Om Milans har man aldrig hørt noget siden. - J Portugal er det ogsaa uroeligt, 6000 Mand skulle indskibes til Brasilien; Tropperne ville nødigt til det, imidlertid ere dog 5 Batailloner Jnfanterie og 2 Compagnier Artill. bragte ombord, men mange desertere af dem og begaae omkring i Landet allehaande Uordener. - J Livorno moerer man sig ved at betragte de to overmaade smukke portugisiske Orlogskibe, som skulle afhente Kronprindsessen af Brasilien; Orlogskibet Johan den 6te er ganske nyt og giør sin første Reise; Afseilingen vil dog neppe skee førend den 15de August d. A., thi 14 Dage ville gaae med for at indtage de fornødne Levnetsmidler og bringe Princessens store Mængde af Effecter ombord. – Den 12te August blev Vielsen fuldbyrdet i Cassel imellem Hs. Kongel. Høihed Storhertugen af Meklenborg Strelitz og Princesse Maria, en Datter af Landgreven Frederik af Hessen. - Den 9de August er een af Tydsklands meest agtede Regentere ved Døden afgaaet, nemlig Hertug Leopold Frederik Franz af Anhalt Dessau i sit 77 Aar, efter 55 Aars Regiering. Han forskiønnede sit Land og giorde sit Folk lykkeligt. Dets Oplysning og Dannelse var Hs. Hovedformaal, og Basedow, Campe, Tillich og andre Pædagoger fandt i ham deres Beskytter; Velsignelse over den Mands Støv i Graven, som var en Menneskeven paa Thronen. - Den gamle, ærværdige, ulykkelige Konge af England staaer endnu tidlig op hver Morgen, og giør sig derpaa en Motion i sine store Gemakker, eller paa Terrassen, i Winsor, klæder sig om inden han skal spise til Middag og spiser tidlig; og naar hans Sindsforfating tillader det, lader han de, som omgive ham, læse sig noget for af en Bog, eller af Aviserne, eller han taler med dem, eller han spiller paa Claveer. Synet er borte, men Hørelsen har han endnu. Hs. gamle Kammertienere skiftes til at have Opvartning hos ham. Kongen beboer med sine opvartende Personer 13 Gemakker. Dronningen besøger ham hver Dag, hun er i Winfor4 Glæden har kastet en Straale end i det traurige Hof paa St. Helena, da Napoleon har faaet sin Søns Buste; som fornøier ham meget.